В случай че не бъдат наложени мерки, може да се очакват нови загуби на пазарен дял и рентабилността на промишлеността на Съюза ще продължи да се влошава.
 (122)
 Поради това беше направено временното заключение, че налагането на антидъмпингови мерки върху вноса с произход от Китай би било в интерес на промишлеността на Съюза.
 7.3. Интерес на Съюза
 (123)
 Нито един ползвател не изяви желание да окаже съдействие при разследването. Преките клиенти на промишлеността на Съюза са най-често търговци и дистрибутори, в резултат на което крайният клиент невинаги е в пряк контакт с производителя. За по-големите строителни проекти, като например електроцентрали, крайните ползватели могат да са в пряк контакт с производителите. Изглежда обаче, че китайският внос не се е конкурирал за такива договори, тъй като неговите продажби са се осъществявали чрез търговци.
 (124)
 Ползвателите ще продължат да имат няколко алтернативни източници на доставки както в рамките на Съюза, така и в други държави износителки, дори ако предложените временни мерки срещу китайския внос бъдат наложени. Също така липсват доказателства, показващи, че въздействието на предложените временни мерки върху ползвателите ще бъде особено сериозно. Поради това се стигна до временното заключение, че е малко вероятно предложените временни мерки да окажат голямо въздействие върху ползвателите.
 7.4. Интерес на вносителите
 (125)
 Пет вносители предоставиха информация във връзка с подбора на извадката. Подбрана бе извадка от трите най-големи вносителя, представляващи общо 10 % от общия обем на вноса от Китай.
 (126)
 Включените в извадката вносители предоставиха отговори на въпросника, но проверките на място все още не са извършени.
 (127)
 Въз основа на непроверените отговори на трите включени в извадката вносителя, техните маржове на печалба са обикновено в размер между 2 % и 4 %. Предложените временни мерки могат да доведат до загуби за вносителите, особено, ако те не съумеят да прехвърлят увеличението на цените на своите клиенти.
 (128)
 Отрицателните последици за вносителите обаче са смекчени от следните фактори. Разглежданият продукт представлява незначителен дял от общите продажби на вносителите — между 1 % и 3 % за двата вносителя и до 17 % за третия вносител. Съществуват други източници на доставка както в Съюза, така и в трети държави износителки, в резултат на което вносителите ще могат да продължат дейността си чрез преминаване към други източници на доставка.
 (129)
 Въз основа на това беше направено временното заключение, че налагането на предложените временни антидъмпингови мерки няма да има съществено отрицателно въздействие върху интереса на вносителите.
 7.5. Заключение относно интереса на Съюза
 (130)
 С оглед на изложеното по-горе се заключава, че няма убедителни аргументи срещу налагането на предложените временни мерки върху вноса на разглеждания продукт от Китай.
 (131)
 Евентуалните отрицателни ефекти върху несвързаните ползватели се смекчават от наличието на алтернативни източници на доставка.
 (132)
 Освен това при разглеждането на общото въздействие на антидъмпинговите мерки на пазара на Съюза положителните ефекти, по-специално по отношение на промишлеността на Съюза, натежават над потенциалното отрицателно въздействие върху останалите заинтересовани групи.
 8. ВРЕМЕННИ АНТИДЪМПИНГОВИ МЕРКИ
 (133)
 Въз основа на направените заключения по отношение на дъмпинга, вредата, причинно-следствената връзка и интереса на Съюза следва да бъдат